Француз короле Людовик XIV-нең «ҙур стиль» дәүерендә Париждың генераль планын 1676 йылдан архитектор Франсуа Блондель эшләгән. Планда ҙур архитектура ансамблдәрен булдырыу һәм перспективалар ҡаралған була. 1748 йылда француз архитекторы Пьер Патт Париждың үҙәк өлөшөнөң әле булған һәм киләсәктә планлаштырылған ҡала майҙандарын төшөргән. Ул ҡала үҙәгендә Килешеү майҙаны ансамблен булдырыу идеяһының нигеҙе булып торҙо.